Gedagte vir die dag: Geen groter voorreg | Maroela Media
Is dit nie wonderlik dat die Herder jou naam ken nie! Hy praat nie sommer net in die bondel in nie. Hy praat persoonlik en innig.
Jy is dalk nie vreeslik belangrik vir die mense om jou nie, maar vir Jesus is jy belangrik genoeg om persoonlik te ken. Hy roep jou naam. Hoor jy dit? Luister. Daar sê Hy dit weer!
Die rede hoekom Hy jou op jou naam roep, is om jou te lei na stil waters en groen weivelde. Hy wil jou bedien en versorg. Moenie wegbeur nie. Jy beroof jouself van dit waarna jy die meeste smag. Luister na Hom en volg Hom. Hy is nie net Die Herder nie, maar jóú Herder.
Jesus se kudde is nie 'n organisasie nie, maar 'n verhouding. Jesus organiseer nie gelowiges nie. Hy het met elkeen 'n verhouding en stap met elkeen 'n persoonlike pad. Daar is nie 'n groter voorreg as dit nie!